కేంబ్రిడ్జ్ విశ్వవిద్యాలయం

కేంబ్రిడ్జ్ విశ్వవిద్యాలయం ప్రపంచంలోని అతి ప్రాచీన విశ్వవిద్యాలయాల్లో ఒకటి. ఇది ఇంగ్లండులోని కేంబ్రిడ్జ్ లో ఉంది. ఇది 1209 లో స్థాపించబడింది. ఇంగ్లీషు మాట్లాడే దేశాల్లో రెండవ అతి ప్రాచీనమైన విశ్వవిద్యాలయం. ఆక్స్‌ఫర్డ్ విశ్వవిద్యాలయం లోని కొంతమంది పండితులు అక్కడి వారితో విభేదించి ఈ విశ్వవిద్యాలయాన్ని ఏర్పాటు చేశారు. అందుకే ఈ రెండు సంస్థలకు చాలా సారూప్యం ఉంటుంది. రెండింటినీ కలిపి ఆక్స్‌బ్రిడ్జ్ అని వ్యవహరించడం పరిపాటి.

 చరిత్ర 
1209లో ఆక్స్‌ఫర్డ్‌ పుర ప్రజలతో విభేదాల కారణంగా ఆక్స్‌ఫర్డ్ విశ్వవిద్యాలయం నుండి కొంతమంది పండితులు కేంబ్రిడ్జ్‌కు వలస వచ్చారు. ఇది కేంబ్రిడ్జ్ వ్యవస్థాపక సంవత్సరంగా పరిగణించబడుతుంది. తర్వాతి సంవత్సరాల్లో ఇలాంటి సమస్యలను నివారించడానికి, కేంబ్రిడ్జ్ అధికారులు పండితులను మాస్టర్ పర్యవేక్షణలో మాత్రమే ఉండేందుకు అనుమతించారు. ఇది క్రమంగా కాలేజియేట్ వ్యవస్థ ఏర్పడటానికి దారితీసింది, ఇది కేంబ్రిడ్జ్ యొక్క ప్రత్యేక లక్షణం.

 ప్రాంతం, భవనాలు 
విశ్వవిద్యాలయం కేంబ్రిడ్జ్ నగరంలో కేంద్ర స్థానాన్ని ఆక్రమించింది. కేంబ్రిడ్జ్ విశ్వవిద్యాలయ విద్యార్థులు పట్టణ జనాభాలో సుమారుగా 20 శాతం ప్రాతినిధ్యం వహిస్తున్నారు. ఇది 2021 నాటికి 145,674గా ఉంది, ఫలితంగా నగరంలో తక్కువ వయస్సు జనాభా ఉంది.
విశ్వవిద్యాలయంతో అనుబంధం వున్న వ్యక్తుల జాబితా
ఇది కేంబ్రిడ్జ్ విశ్వవిద్యాలయపు  వివిధ కళాశాలలలో చదువుకున్న లేదా పనిచేసిన ప్రముఖుల పాక్షిక జాబితా (అక్షర క్రమంలో). దీనిలో అన్ని రంగాలలో పేరు పొందినవారు ఉన్నారు.

 అబ్దుస్ సలం - నోబెల్ పురస్కార గ్రహీత.
 అనితా దేశాయి - భారతీయ నవలా రచయిత్రి.
 అరబిందో -  బెంగాలీ పండితుడు, కవి, జాతీయ వాది, యోగి, ఆధ్యాత్మిక గురువు. 
 అలాన్ ట్యూరింగ్ - లండన్ కు చెందిన కంప్యూటర్ శాస్త్రవేత్త.
 అమర్త్య సేన్ - నోబెల్ పురస్కార గ్రహీత.
 ఆర్.సౌదామిని - బయోలాజికల్ శాస్త్రవేత్త.
 అల్ఫ్రెడ్ టెన్నిసన్  -  బ్రిటన్‌కు చెందిన ప్రసిద్ధ ఆంగ్ల కవి. 
 ఆల్ఫ్రెడ్ మార్షల్ - బ్రిటిష్ ఆర్థిక వేత్త.
 ఎం.ఎస్. స్వామినాథన్ - వ్యవసాయ శాస్త్రవేత్త. భారతరత్న పురస్కార గ్రహీత.
 ఎడ్విన్ శామ్యూల్ మోంటాగు - భారతదేశానికి సెక్రటరీ ఆఫ్ స్టేట్‌గా పనిచేశాడు.
 ఎర్నెస్ట్ రూథర్‌ఫోర్డ్ - నోబెల్ పురస్కార గ్రహీత. అణు భౌతిక శాస్త్ర పితామహుడు.
 ఎలిజబెత్ బ్లాక్‌బన్ - నోబెల్ పురస్కార గ్రహీత.
 ఐజాక్ న్యూటన్ - ఆంగ్లేయ భౌతిక, గణిత, ఖగోళ శాస్త్రవేత్త.
 ఛార్లెస్ కారన్ వాలీస్ - భారత గవర్నర్ జనరల్.
 కార్ల్ రైమండ్ పాపర్ - వియన్నాకి చెందిన తత్వవేత్త, సామాజిక వేత్త.
 చార్లెస్ III - యునైటెడ్ కింగ్‌డమ్ & 14 కామన్‌వెల్త్ రాజ్యాలకు రాజు.
 చార్లెస్ డార్విన్ -  జీవపరిణామ సిద్ధాంతాన్ని ప్రతిపాదించిన శాస్త్రవేత్త.
 ఛార్లెస్ బాబేజ్ - ఇంగ్లీషు గణితశాస్త్రవేత్త, తత్త్వవేత్త, కంప్యూటర్ పిత.
 జగదీశ్ చంద్ర బోస్ - భారతదేశానికి చెందిన ప్రముఖ శాస్త్రవేత్త.
 జవహర్ లాల్ నెహ్రూ - భారతదేశ తొలి ప్రధాని.
 జాన్ కెన్నెత్ గాల్‌బ్రెయిత్ - అమెరికన్ ఆర్థికవేత్త, దౌత్యవేత్త. 
 జాన్ మేనార్డ్ కీన్స్ - బ్రిటిష్ ఆర్థిక వేత్త.
 జాన్ రిచర్డ్ హిక్స్ - నోబెల్ పురస్కార గ్రహీత.
 జాన్ విలియం స్ట్రట్ - నోబెల్ పురస్కార గ్రహీత.
 జార్జెస్ లెమైట్రే - బిగ్‌బ్యాంగ్‌ సిద్ధాంతాన్ని ప్రతిపాదించిన శాస్త్రవేత్త.
 జె.జె.థామ్సన్ - నోబెల్ పురస్కార గ్రహీత.
 జె.బి.ఎస్‌. హాల్డేన్ -  జన్యు శాస్త్రవేత్త.
 జేమ్స్ క్లర్క్ మాక్స్‌వెల్ - ఒక భౌతిక, గణిత శాస్త్రజ్ఞుడు.
 జేమ్స్ చాడ్విక్ - నోబెల్ పురస్కార గ్రహీత.
 జేమ్స్ వాట్సన్ - జీవశాస్త్రవేత్త. నోబెల్ పురస్కార గ్రహీత.
 జోసెఫ్ బాప్టిస్టా - భారతీయ రాజకీయ నాయకుడు.
 టోనీ లూయిస్ -  ఇంగ్లాండుకు చెందిన మాజీ క్రికెట్ క్రీడాకారుడు.
 డేమ్ మార్గరెట్ డ్రాబుల్  - ఆంగ్ల  రచయిత్రి.
 థామస్ యంగ్ - ఆంగ్లేయ శాస్త్రవేత్త.
 థామస్ రాబర్ట్ మాల్థస్ - బ్రిటిష్ ఆర్థిక వేత్త.
 థామస్ హాబ్స్ - ఆంగ్ల రాజనీతి తత్త్వవేత్త. 
 నీల్స్ బోర్ -  నోబెల్ పురస్కార గ్రహీత.
 పాల్ డిరాక్ - నోబెల్ పురస్కార గ్రహీత.
 పీటర్ మే -  ఇంగ్లాండుకు చెందిన మాజీ క్రికెట్ క్రీడాకారుడు.
 ప్యోతర్ కపిత్సా - నోబెల్ పురస్కార గ్రహీత
 ఫ్రాంక్ విటిల్ -  టర్బోజెట్‌ ఇంజిన్‌ సృష్టికర్త.
 ఫ్రాన్సిస్ బేకన్ - ఆంగ్ల తత్వవేత్త, రాజకీయవేత్త.
 ఫ్రెడెరిక్ సాంజెర్ - నోబెల్ పురస్కార గ్రహీత.
 బి.ఎఫ్ స్కిన్నర్ - మనస్తత్వ శాస్త్రవేత్త.
 బెనెగళ్ రామారావు - భారతీయ రిజర్వ్ బాంక్ నాలుగవ గవర్నర్.
 బెర్ట్రాండ్ రస్సెల్ - ప్రముఖ బ్రిటీషు తత్త్వవేత్త, తార్కికుడు, చరిత్రకారుడు, శాంతివాది, నాస్తికుడు.
 మణిశంకర్ అయ్యర్ - భారతదేశపు మాజీ కేంద్ర మంత్రి.
 మన్మోహన్ సింగ్ - భారతదేశపు 17వ ప్రధాన మంత్రి. 
 మాక్స్ బార్న్ - నోబెల్ పురస్కార గ్రహీత.
 ముల్క్ రాజ్ ఆనంద్ - భారతీయ ఆంగ్ల రచయిత.
 మైక్ ఆథర్టన్ -  ఇంగ్లాండుకు చెందిన మాజీ క్రికెట్ క్రీడాకారుడు.
 మైక్ బ్రియర్లీ -  ఇంగ్లాండుకు చెందిన మాజీ క్రికెట్ క్రీడాకారుడు.
 మౌంట్‌బాటన్ - భారతదేశపు చిట్టచివరి వైస్రాయ్, స్వతంత్ర భారతదేశపు మొదటి గవర్నర్ జనరల్.
 రాచెల్ వీజ్ - హాలీవుడ్ నటి, నిర్మాత.
 రాబర్ట్ ఎడ్వర్డ్స్ - నోబెల్ పురస్కార గ్రహీత.
 రాహుల్ గాంధీ - భారత జాతీయ కాంగ్రెస్ పార్టీకి మాజీ అధ్యక్షుడు.
 రిచర్డ్ అటెన్‌బరో - హాలీవుడ్ దర్శకుడు.
 రోడా డోర్సే - అమెరికన్ చరిత్రకారిణి.
 లార్డ్ బైరన్ - బ్రిటీష్ రొమాంటిక్ కవి.
 లార్డ్ మెకాలే - భారతీయ శిక్షా స్మృతి (ఇండియన్ పీనల్ కోడ్) సృష్టికర్త.
 లీ క్వాన్ యూ - సింగపూర్‌ మొదటి ప్రధాని.
 వి. ఎస్. హుజూర్ బజార్ - పద్మభూషణ్ పురస్కార గ్రహీత.
 విక్రం సారాభాయ్ -  భారతదేశపు భౌతిక శాస్త్రవేత్త. అంతరిక్ష పరిశోధకుడు.
 విలియం హార్వే - ప్రపంచ ప్రఖ్యాతి గాంచిన వైద్యశాస్త్రవేత్త. 
 వ్లదీమర్ నబొకొవ్ - రష్యన్  నవలా రచయిత, కవి.
 శ్రీనివాస రామానుజన్ -  భారతదేశానికి చెందిన గణిత శాస్త్రవేత్త. మేధావి.
 శ్రీనివాసన్ వరదరాజన్ - పద్మభూషణ్ గ్రహీత.
 సల్మాన్ రష్దీ - భారతీయ సంతతికి చెందిన బ్రిటీషు నవలా రచయిత, బుకర్ ప్రైజు విజేత.
 సి.డి.దేశ్‌ముఖ్ -  భారతీయ రిజర్వ్ బాంక్ మూడవ గవర్నర్, స్వతంత్ర భారతదేశపు తొలి రిజర్వ్ బాంక్ గవర్నర్.
 సుబ్రహ్మణ్యన్ చంద్రశేఖర్- నోబెల్ పురస్కార గ్రహీత.
 సుభాష్ చంద్రబోస్ - భారత స్వాతంత్ర్య సమరయోధుడు. 
 సోమనాథ్ ఛటర్జీ - లోకసభ మాజీ స్పీకరు.
 స్టీఫెన్ హాకింగ్ - సుప్రసిద్ధ ఆంగ్లేయ సైద్ధాంతిక భౌతిక శాస్త్రవేత్త, కాస్మాలజిస్టు.
 హరివంశ్ రాయ్ బచ్చన్ - హిందీ రచయిత.
 హెన్రీ కేవిండిష్ -  బ్రిటిష్ తత్వవేత్త, శాస్త్రవేత్త.

మూలాలు

వర్గం:విశ్వవిద్యాలయాలు